Here is a page extracted from Wikipedia that may contain CSS, HTML, and a lot of unformatted text.

Title: Grisén
Content: Grisén ye un municipio aragonés de la provincia de Zaragoza, situau en la comarca de la Ribera Alta de l'Ebro. La suya población ye de 625 habitants (2017), en una superficie de 4,8 km² y una densidat de población de 131,58 hab/km².

Toponimia 
Lo toponimo Grisén ye d'orichen romano y s'ha formau a partir de lo nombre d'un propietario de FUNDUS u finca agricola, posiblement l'antroponimo GRISIUS.

D'acuerdo con la forma actual de lo toponimo podría pareixer que presenta un sufixo de pertenencia én que acompanya a l'antroponimo. Manimenos las formas medievals amuestran una consonant final /k/: Grisenich, Grissenich, Grisenech, Grisenec, Crisenic, lo que obliga a remontar-lo a lo sufixo atono latín ICUM con una apocopa mozarabe en -ic. Esta terminación toponimica ye equivalent a la terminación en -igo de l'Alto Aragón (Anzanigo, Samianigo), y de la zona entre Moncayo y Ribera Navarra (Lituenigo y Cintruénigo). Dimpués de l'apocopa se produció una sincopa y la perda de consonant final:
GRISIUS + -ICUS > GRISENICUS > Grisenico > Grisenic / Grisenec > Grisenc > Grisén.

Cheografía 
Ye situau sobre materials de cuaternarios de lo río Xalón, cerca de la Canal Imperial d'Aragón y d'este río.

Economía 
Los habitants de Grisén s'adedican mas que mas a l'agricultura. Los principals cautivos d'esta localidat son los fruitals como pereras y manzaneras, con una menor representación d'almendreras. Tamién bi ha uns cuantos griseners que treballan en la planta OPEL de lo vecín municipio de Figueruelas.

Demografía

Administración

Reparto de concellers

Alcaldes

Fiestas 
 Sant Miguel, 29 de setiembre. La ermita de Grisén que ye muito cerca de lo lugar, ye consagrada a Sant Miguel.
 Sant Martín´de Tours, 11 de noviembre. Ye lo patrón de lo lugar de Grisén. La suya ilesia ye consagrada a Sant Martín.

Referencias

Se veiga tamién 

Linia 200 d'Adif.
Estación de Grisén.

Bibliografía 
 Isaac Moreno Gallo: Caminos históricos en el delta interior del Ebro. Publicau en "Colección Territorio" de las "Guías de las Comarcas de Aragón", nº 15 Comarca de la Ribera Alta del Ebro. Editor: Diputación Cheneral de Aragón. Departamento de Presidencia y Relaciones Institucionales